  Виталий Пронин Удмуртиын ӵошатскозы Россиысь кужмоосыз шахматистъёсФото: архив "Удмурт дунне"Шаерамы 9-тӥ-23-тӥ августэ воргоронъёс пӧлын 72-тӥ чемпионатлэн но нылкышноос куспын 69-тӥ чемпионатлэн Суперфиналъёсыз ортчозы. 9-тӥ-12-тӥ августэ ӵошатсконъёс радъяськозы Воткинскысь П. Чайковскийлэн усадьбаяз, бӧрысь устоосыз шахмат дуско сьӧрын пумиськозы Ижысь Эшъяськон юртын 13-тӥ-23-тӥ августэ. Спортсменъёс вуозы Татарстанысь, Санкт-Петербург, Москва, Саратов, Краснодар, Ханты-Мансийск, Самара улосъёсысь. Турнире пыриськемъёс куспын 10 миллион манет люкылэмын луоз. Со сяна, ӵошатсконэз вормись пиосмурт но нылкышно шахматистъёс утозы машина RENAULT ARKANA. Таӵе вожвылъяськонэз радъяло Россиысь шахматъя федерация но Елена но Геннадий Тимченкоослэн благотворительной фондзы. Ангелина Снигирёва  